  Наталья Тетерина Искусствоя «П. И. Чайковскийлэн вордскем шаераз» 61-тӥ фестиваль улсын Удмуртиысь крезьгуръя школаосын дышетскись пиналъёс понна Москваысь консерваториысь профессоръёс мастер-классъёс ортчытозы. Со сярысь журналистъёслы Удмурт кун филармонилэн кивалтӥсез Алексей Фомин ивортӥз. Солэн кылъёсызъя, дышетонлы али трос саклык висъяське, соин ик кылем арын фестивалез радъясьёс ӟечлэсьтонъя «Выль нимъёс» («Новые имена») фондэн ӵош бадӟым ужез кутскизы. Мастер-классъёс луозы крезьгуръя школаын дышетскисьёсын, лыктозы Москваысь консерваториысь куинь профессоръёс. Отчы пыриськозы инструментъёс: флейта, фортепиано но скрипка Алексей ФоминСолэн кылъёсызъя, та ӵектос азьланяз но ужалоз, сое выльдыны тыршозы. Кылсярысь, туэ мастер-классъёсы пыриськем пиналъёс 2019-тӥ арын Удмуртиысь симфони оркестрен концерт сётозы. Тодэ вайытом, искусствоя «П. И. Чайковскийлэн вордскем шаераз» 61-тӥ фестиваль Удмуртиын 15-тӥ оштолэзе — 7-тӥ куартолэзе ортчоз. Отчы дуннеысь тодмо но кутскись артистъёс лыктозы. Тегъёс: Лулчеберет Ижкар Удмуртия Чайковский пиналъёс крезьгур  